Diari Oficial de la Generalitat Valenciana


Sumari del DOGV 9748, del 19-12-2023 (2023/12984)

RESOLUCIÓ de 30 de novembre de 2023, del conseller d'Educació, Universitats i Ocupació, per la qual es nomenen vocals dels consells socials de les universitats públiques valencianes.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9748

Data del DOGV
:   19-12-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/12237


Data del document
:   30-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Social d'Universitats

RESOLUCIÓ de 30 de novembre de 2023, del conseller d'Educació, Universitats i Ocupació, per la qual es nomenen vocals dels consells socials de les universitats públiques valencianes. [2023/12738]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del consell social, garantint la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat.  
La Llei 2/2003, de 28 de gener, de consells socials de les universitats públiques valencianes, regula en l'article 5 la composició d'aquests, i estableix en l'apartat 4.f) que tres vocals seran designats per les organitzacions sindicals més representatives en l'àmbit de la Comunitat Valenciana, i que segons l'article 6 de la llei esmentada, seran nomenats per la persona que ostente la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del consell social que representen els interessos socials tindrà una duració de quatre anys, a comptar des de la publicació del seu nomenament en el Diari Oficial de la Generalitat Valenciana, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del mandat, defunció o declaració d'incapacitat, renúncia, revocació per qui els va designar o apreciació per part del consell social de causa d'incompatibilitat. En aquests casos, el mandat del nou membre designat tindrà una duració igual al mateix temps que reste per complir a aquell membre que substituïsca.  
  
  
Amb data 13 de novembre de 2023, la Confederació Sindical de Comissions Obreres del País Valencià i la Unió General de Treballadors del País Valencià comuniquen la designació de:  
- Consol Maria Valls Gregori com a vocal del Consell Social de la Universitat de València -Estudi General, en substitució de Gema Signes Mulet.  
- Fernando Millán Domínguez com a vocal del Consell Social de la Universitat Politècnica de València, en substitució de Daniel Patiño Miñana.  
- María Aránzazu Luque Peinado com a vocal del Consell Social de la Universitat d'Alacant, en substitució d'Andreu Verdú Reos.  
- Herminia Montins Gil com a vocal del Consell Social de la Universitat Jaume I, en substitució de M. Carmen Gómez Alonso.  
- Noelia Martín García com a vocal del Consell Social de la Universitat Miguel Hernández d'Elx, en substitució de Jorge Martínez Pareja.  
  
Tots els vocals substituïts van ser nomenats mitjançant l'Ordre 11/2021, de 25 d'octubre, de la Conselleria d'Innovació, Universitats, Ciència i Societat Digital, per la qual es nomenen vocals dels consells socials de les universitats públiques valencianes (DOGV 9211, 09.11.2021).  
Vist el que s'ha exposat, de conformitat amb el que es disposa en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, la proposta del director general d'Universitats, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar vocals dels consells socials de cadascuna de les universitats públiques valencianes, en representació dels interessos socials:  
- Consol Maria Valls Gregori (Universitat de València-Estudi General)  
- Fernando Millán Domínguez (Universitat Politècnica de València)  
- María Aránzazu Luque Peinado (Universitat d'Alacant)  
- Herminia Montins Gil (Universitat Jaume I)  
- Noelia Martín García (Universitat Miguel Hernández d'Elx)  
  
Segon  
La duració del mandat serà fins al 10 de novembre de 2025.  
  
Tercer  
La present resolució tindrà efectes el mateix dia de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Universitats i Ocupació en el termini d'un mes a comptar de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se en el Diari Oficial de la Generalitat Valenciana.  
  
València, 30 de novembre de 2023.- El conseller d'Educació, Universitats i Ocupació: José Antonio Rovira Jover.